《赋得胥台露》
唐代·庾抱

胥台既落构，荆棘稍侵扉。栋拆连云影，梁摧照日晖。

翔鹍逐不及，巢燕反无归。唯有团阶露，承晓共沾衣。

作者简介：[公元？年至六一八年]字不详，润州江宁人。生年不详，卒于唐高祖武德元年。隋开皇中，为延州参军，入调吏部。尚书牛弘给笔札令自序，援笔而成。为元德太子学士，及在陇西府，文檄皆出其手。后为唐高祖记室，迁中书舍人。转太子舍人，卒。抱著有文集十卷，《两唐书志》传于世。